La Constancia commemora la proclamació de la II República amb una vesprada de festa
2025-07-24

La Societat Cultural  La Constancia de Burjassot celebrarà, dilluns que ve, la Festa del 14 d’abril, per a commemorar la proclamació de la II República Espanyola, que va tindre lloc el 14 d’abril de 1931. La celebració començarà a les 19.30 hores, amb l’obertura de l’acte per part de la Junta Directiva de La Constancia per a, a continuació, donar pas al recital de poesia que oferirà el Grup Galerna, de l’Associació Ínsula Barataria (Castella-la Manxa) de Burjassot. Un recital les peces del qual enaltiran els principals valors republicans entre els assistents.

A les 20.15 hores, i sota la direcció de José María Felipe, la Rondalla i Cor La Amistad de Burjassot oferirà un concert amb el següent repertori: Cuiquitita (B. Anderson), Recuerdos de la Alhambra (F. Tárrega), La Orquesta (W. Geisler), Pizzicato Polka (J. Straus), El Barberillo de Lavapiés (F.A Barbieri), Nordische Weise (W. Kretchmar), Qué será, será (R. Evans / J. Livingston), l’Himne de Burjassot (J.J López Laguarda) i l’Himne de Riego (Melchor Gomis).

La Festa de la II República conclourà, cap a les 21.00 hores, a les portes de la seu de la Constància, al carrer que porta el nom del famós escriptor i polític republicà Blasco Ibáñez, amb el tret d’una simbòlica traca valenciana que evocarà aquells anys de República.